LidanRubinov/Halacha-QA huggingface dataset:
שאלה: לתבוע בגין הפרת זכויות יוצרים: אני מוציא ספר טלפונים באיזור מסויים בארץ. פרסמתי בספר הטלפונים מפה של האיזור שנוצרה על יד בעמל רב. על המפה נכתב במפורש "כל הזכויות שמורות". מאן דהוא שהחליט להוציא עלון פרסומות חדש באותו איזור, השתמש במפה זו בשלטי חוצות כדי לפרסם את העלון שלו. לפי החוק (האזרחי) הפרת זכויות יוצרים כגון זו יכולה להביא לפיצוי עד סך 100,000 ש"ח מצד המפר. אשמח לשמוע את דעת ההלכה בעניין.
תשובה: בוודאי שגם בהלכה יש מקום לתביעה על הפרת זכויות יוצרים. ראשית, עליך להזמינו לדין תורה באחד מבתי הדין לממונות, (לאחרונה נפתח בית דין מעולה בבית הכנסת ישורון בירושלים בראשות הרב אברהם יצחק הלוי כלאב). ואם יסרב להזמנת בית הדין יתן לך בית הדין רשות בכתב לתובעו בערכאות, ותוכל לתובעו בבית משפט. הרב ניר אביב.
שאלה: צום תענית אסתר למניקה: כבוד הרב אני נוטלת אנטיביוטיקה (עקב דלקת גרון) וגם מיניקה, אחרי 24 חודש (הילד בן שנתיים וארבעה חודשים), מה דיני לגבי תענית אסתר? השאלה נשאלה בהמשך לשאלה "תענית אסתר ואנטיביוטיקה"
תשובה: ברמ"א כתב שמניקה פטורה מהצום ולא חילק בעניין גיל התינוק. ולמרות שמן הסתם זה לא מזונו היחיד אין צורך לפגוע באפשרות לינוק בגלל הצום. כמו כן, חולה פטור מהצום. לכן נראה שאינך צריכה לצום.
שאלה: להדליק נר נשמה ולכבותו: אם אין לי נר נשמה של 25 שעות. האם ניתן להדליק נר שיכול לדלוק 9 ימים ולכבותו אחרי 25 שעות?
תשובה: אפשר, אם את אומרת מתחילה שאת מדליקה רק ליום אחד.
שאלה: הכשרת כבד בקר: כבד עוף יש לצלות על האש כדי לאוכלו. כבד עגל בקר איך צריך? האם אפשר לטגנו במחבת טפלון?
תשובה: ב"ה שלו-ם וברכה, אין הבדל בין כבד בקר לכבד עוף. את שניהם יש לצלות באש. לפני הצליה יש לשטוף את הכבד, טוב גם לחררו קצת ולמולחו. וכן אחר הצליה טוב לשוטפו. הרב חגי בר גיורא
שאלה: חרקים בין עלי השומר : מה בנוגע לחלק של העלים הנמצאים בין הגלדים, האם גם בזה די בשטיפה? השאלה נשאלה בהמשך לשאלה "חרקים בשומר"
תשובה: אני התייחסתי בתשובה לחלק הנאכל בשומר והוא כעין בצל שעשוי מהרבה גלדים. צריך א"כ לפרק את הגלדים לשטוף ולהסתכל ולאחר שנמצא נקי מותר לאכול. בברכת התורה והארץ, יואל פרידמן
שאלה: כל הכופר בעבודה זרה: לכבוד הרב! הרב כתב את ההוכחה ממסכת מגילה שכל הכופר בע"ז נקרא יהודי, אם כך לפי הרמב"ם גם המוסלמים צריכים להקרא יהודים?! ואיפה יחוד עמ"י משאר האומות ע"י השם יהודי? ועוד שהוכחת הגמרא היא מהפסוק "אתין גברין יהודאין" והמרש"א הוכיח שהם כן היו משבט יהודה וזה רק לדעת רבא שסובר שהם לא משבט מיהודה, ולא לפי כל הדעות? השאלה נשאלה בהמשך לשאלה "יהודים או בני ישראל?"
תשובה: : ודאי השם יהודי הוא על גבי השם היותר כללי שלנו, שהוא ישראל. בעצם השם שלנו יהודים מישראל. השם יהודי הוא מבטא את המעלה האמונית והנאמנות של עם ישראל, לאמונת היחוד.
שאלה: מעשר מפרדס של חבר ערבי: חבר מהמגזר הערבי הביא לנו תפוזים מהפרדס שלו. האם ניתן לאכול אותם? האם צריך לעשר אותם? ואם כן איך עושים את זה? האם יש הבדל אם חבר מהמגזר הערבי מביא לנו תפוזים מהפרדס של חבר יהודי? מראש.
תשובה: וברכת ד' אפשר לאכול, אם ברור שהפירות שלו והוא קטפם, אין צורך לעשרם. אם הביא משדה של יהודי יש להפריש תרו"מ ב כדרך שמפרישים בכל פרדס. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: האם אמא יכולה לסייע בלימודים: לרב בתי לומדת הוראה ובנוסף לכל לימודיה עליה לקרוא 10 ספרים במהלך שנה זו ולהגיש עליהם דו ח. היא משקיעה את כל עיתותיה ללימודים ולחוצה מאוד ובכל זאת לא עומדת במטלה זו למרות הזמן הרב שהיא מקדישה לכך. באם לא תסיים את כל עשרת הספרים בשנה זו תצטרך בשנה הבאה להתחיל מההתחלה ורשימת הספרים מתחלפת. שאלתי- האם אני, אמה, יכולה לקרוא את הספרים במקומה, לספר לה בתמציתיות את המסופר ולסייע לה בהכנת הדו"ח? יש לציין שלא מדובר בספרים בעלי תוכן מקצועי שהיא חייבת לדעת לצורך המקצוע אלא מדובר בספרי קריאה בעברית כדי להעשיר את עולם הידע של הסטודנטיות. מראש על תשובתכם.
תשובה: הבת צריכה לעמוד בעצמה בכל הדרישות של המוסד. כי רק מי שעומד בדרישות הללו הוא ראוי לדעת המוסד להיות מורה.
שאלה: שמירת נגיעה עם חניכים בעלי מוגבלויות: לרב אני מדריך בתנועת הנוער "בני עקיבא" בשבט יובל. שבט יובל הינו שבט לילדים בעלי מוגבלויות. לפעמים יש מצבים בהם נוצר צורך לגעת בחניכות(שבט מעורב). שאלתי היא, האם יש התר לגעת בהן או לא? חשוב לציין שאנסה להמנע ככל האפשר ממצבים כאלו. הקונפליקט הוא שמצד אחד אם לא אגע בהן הן ייעלבו וייתכן והן יפרשו את זה בצורה ממש לא טובה. מצד שני, אם אני כן יגע בהן זה עלול לגרות אותן (בדר"כ לבנות במצבים כאלו יש הורמונים מוגברים).
תשובה: השתדל להימנע מנגיעה. רק בשעת צורך גדול, כגון: שהן בוכות וזקוקות להרגעה וכדו', גע קלות בלבושן אך לא בגופן.
שאלה: ברכה על קפה לצורך התעוררות: האם צריך לברך לפני ואחרי על קפה שאני שותה בבוקר בלימוד לפני התפילה, ללא סוכר וללא הנאה מטעמו רק כדי לא להרדם וכדי להשיב נוזלים לגוף המיובש קצת מהשינה?
תשובה: יש לברך שהכל לפני השתיה. ואם שתית רביעית של הקפה כשהוא כבר לא חם וניתן לשתותו בבת אחת, עליך לברך בורא נפשות אחריו.
שאלה: חיוב מצוות פורים לפרוז שעובד בירושלים: ראיתי מגוון רחב של תשובות לגבי מי ששהה בלילה בירושלים וחיובו במצוות פורים, ונראה כאילו התשובות ניתנו לאנשים אשר זמנם בכפם ועניינם הוא השתתפות בחג (תלמידי ישיבות). לגבי אחיות בבית חולים, האם אחות (פרוזה) שתהיה במשמרת לילה (כולל עלות השחר) בליל ט"ו (בירושלים) חייבת בכל מצוות פורים גם ביום ט"ו? השאלה נשאלה בהמשך לשאלה "תל אביבי שנוסע לירושלים"
תשובה: נכון. יש מגוון דעות לכן מספק עליה לשמוע מגילה גם בט"ו. אם אין באפשרותה ללכת לביהכנ"ס, עליה להצטייד במגילה כשרה ולמצוא זמן של כרבע שעה לקרוא לעצמה את המגילה. אין צורך בטעמים אלא רק לקרוא במדוייק. גם אם תיאלץ להפסיק באמצע תוכל אח"כ להמשיך. פורים שמח.
שאלה: לקנות במבצע בסופר לחבר: בהמשך לשאלה ולתשובה שהרב ענה רציתי להבין מדוע הדבר אסור, הרי מותר לקונה לקנות את הבקבוקים ולעשות בהם כרצונו. כמו שמותר לו לתת אותם כמשלוח מנות (לדוג ) למה שיהיה אסור לו לתת אותם במחיר מוזל לאדם אחר? השאלה נשאלה בהמשך לשאלה "חשש גזל ע"י שימוש במבצע בסופר שמגיע לאדם אחר"
תשובה: רק אם הנהלת הסופר מסכימה אתה יכול לעשות כן.
שאלה: פיוז יישובי שקפץ בשבת: לרב ו מראש נודה לרב מאוד אם ישיב לנו בפירוט על השאלה, למרות אורכה, שכן הדבר נוגע לרבים ומפריע לנו מאוד (עדיין אין לנו רב). אנו גרים ביישוב קטן ביש"ע בו אספקת החשמל איננה תקינה ופעמים שהפיוז של היישוב כולו קופץ בשבת, בעיקר בימי החורף הקרים. שאלה 1: כאשר אין גוי האם מותר להרים את הפיוז בשינוי מחמת הטעמים הבאים (נשמח אם הרב יוכל להשיב על כל טעם בנפרד האם די בו להתיר): א. אם יש חולה ביישוב ניתן לסמוך במצב כזה על הדעות הסוברות שמותר לעשות עבור חולה (שאין בו סכנה) אפי מלאכות דאורייתא בשינוי (גרש"ז אוירבאך בשש"כ לג, יח ע"פ שועה"ר, אגלי טל ותהל"ד. וכ"כ להתיר בקצות השלחן וילקוט יוסף ואור לציון). ב. במצב בו כל היישוב בלי חשמל ויש קור גדול הרי כולם חולים אצל צינה. ג. כאשר יש קור אף שאינו גדול כ"כ גם אז הרי יש ביישוב ילדים קטנים שזקוקים לחימום או פוחדים מהחושך והם כחולה. ד. האם נכון הדבר שגם כאשר הפיוז יורם עבור הקטנים הרי שגם הגדולים יוכלו להנות מכל מכשירי החשמל שנדלקו (שכן אין כאן חשש שירבו, ע"פ ביאו"ה רעו, א) שאלה 2: במצב בו אכן יש חייל גוי ביישוב האם נכון הדבר שמותר לו להרים את הפיוז מפני שלשת הטעמים הבאים (גם כאן נשמח אם הרב יתייחס לכל טעם בנפרד): א. מותר לומר לגוי לעשות מלאכה דאו לצורך חולה שאין בו סכנה (וכאמור יש ביישוב קטנים שזקוקים לחימום, ולעיתים יש קור גדול ש הכל חולים אצל צינה ). ב. מותר לומר לגוי לעשות מלאכה דרבנן במקום צער, או לצורך מצוה. לכן מותר יהיה לומר לו הפיוז היישובי קפץ והמזגן נכבה לנו ( הדלקת מזגן היא דרבנן לרוב הפוסקים), ומאוד קר לנו. תקן בבקשה את המזגן". ג. לדעת הרבה פוסקים מותר שגוי ידליק לצורך עצמו ולצורך אחרים יחד, וממילא כיון שהוא מרים את הפיוז גם כדי שלו עצמו יהיה אור הרי שהדבר מותר. ד. האם נכון לומר שבכל המקרים הללו כולם יכולים ליהנות מכל מכשירי החשמל שנדלקו ע"י הרמת הפיוז, שהרי פסיק רישא מותר במלאכת גוי. לרב על הזמן הרב שהקדיש לנו.
תשובה: האם אין רב בישוב?
שאלה: החזרת ונתינת תבשיל לח על האש בשבת: לרב בשבת הורדתי את סיר המרק (המבושל לחלוטין) מהפלאטה והנחתי אותו על הקרקע במטרה שלא להשיבו אל האש. לאחר דקות מעטות נודע לנו שיבואו אלינו אורחים לסעודת הבוקר והחלטנו שאנו מעוניינים במרק לסעודת המחר. חשבתי שמותר לי (כאשכנזי) להחזירו לפלאטה ע"ג קדירה הפוכה כל עוד המרק חמים, שהרי: א. מצד דיני בישול המרק עודנו חמים וממילא לאשכנזים אין כאן בישול אחר בישול בלח. ב. אמנם הורדתי את הסיר לחלוטין וממילא יש כאן מיחזי כמבשל, אך אין זה גרוע מדיני הנחה של דבר יבש (מבושל) שאני מוציא מהמקרר ומתיר להניחו ע"ג קערה הפוכה (נ.ב. אינני נוהג בזה לפסוק כדעת הרב שליט"א ולהניח ישירות ע"ג הפלאטה). האם אני צודק?
תשובה: אתה צודק.
שאלה: מצווה לרשום את שם עמלק בסולית הנעל: שמעתי שיש מצווה לרשום את שם עמלק בסולית הנעל האם זה נכון? ומה המקור בבקשה.
תשובה: המנהגים המוזכרים (ב"י סימן תר"צ ד"ה כתב רב, והביאו הרמ"א בסעיף יז): הילדים היו כותבים שמות המן ובניו על מקל מעץ והיו מכים בקריאת מגילה לקיים מחה תמחה. ויש שנהגו לרקוע ברגל בזמן קריאת שם המן (בא"ח פרשת תצוה סעיף יד. כה"ח תרצ, קח - קי). ראיתי עוד בבא"ח שם סעיףכה שנהגו לכתוב עמלק והמן ולמחות את הרשום וקודם לדרוך עליהם ברגלו.
שאלה: סעודת פורים במסעדה: מטעמי בריאות לאשתי קשה להכין את סעודת פורים בבית. האת מותר לקיימה במסעדה כשרה?
תשובה: אפשר לקיים סעודת פורים במסעדה כשרה. בוודאי אם זה מקל על האשה. פורים שמח.
שאלה: לימודים אקדמיים: בימים אחרונים אלו עברתי את תקופת מבחני הסמסטר בצורה גרועה מאוד לטעמי, הציונים היו גרועים מאוד ונכשלתי כמעט בכולם. אני לא מבינה מדוע זה קרה, כיוון שבמהלך הלימודים נכחתי בשיעורים ולמדתי טרם כל מבחן. היו מספר מבחנים שהרגשתי שממש ידעתי את החומר על בוריו ואני ממש מוכנה למבחן. אך לצערי, דברים נשתכחו ממני וחל בלבול רב ולחץ. לאחר שראיתי כי כך היה המבחן, ניסיתי לשמור על קור רוח להמשך המבחנים ולהסיר מעלי כל לחץ. אך יחד עם זאת הציונים עדיין היו גרועים. השאלה היא האם יכולה להיות שיש עלי מעין "עין רעה", אני מנסה להבין מדוע עד כה לא קיבלתי ציון אחד טוב לפחות? - חשוב לציין כי אינני סטודנטית "שזורקת" אלא הצלחה בלימודים חשובה לי מאוד. - באופן כללי על עצמי, נשואה, מסורתית, שומרת שבת ומצוות יחד עם בעלי היקר. - סיימתי את לימודי התיכוניים בהצטיינות. -לומדת הנדסת תעו"נ, שנה שנייה אני מתחבטת בעצמי המון לאחרונה עם שאלות אלו והייתי שמחה לקבל תשובה כנה. אני מודעת לכך שאין דברים קורים סתם והכל לטובה וכל עכבה לטובה ובע"ה אסיים את מועדי ב בהצלחה! מה עלי לעשות בנושא לדעתכם?
תשובה: : אני מניח שעד שאנו עונים לך את כבר אחרי מועד ב' ואת כבר עם מצב רוח טוב יותר. בכל אופן להבין פשר של מה שקורה לנו בחיי זה משימה לא פשוטה. החיים שלנו הם מתנהלים בצורה של סיבה ומסובב. הדרך המרכזית בהבנת מה קורה לנו היא בכך שאנו יכולים לראות סיבות טבעיות ותוצאות טבעיות. אולם גם בטבע יש מספר אופציות. יש מצבים של הכל הולך והכל מסתדר. ויש זמנים שמרגישים שהכל תקוע. עצם ההרגשות הרעות שאנו תקועים הם יכולים לתקוע אותנו יותר. עדיף להשתחרר מהרגשת כישלון לא להישאר לאורך זמן במצב תקוע ולבנות את הדרכים שבהם ניתן לפרוץ ולהתקדם. השינויים אינם חייבם להיות חיצוניים בשינוי מקום עבודה וכד'. עדיף שהם יהיו מבפנים. אולם לפעמים הדברים החיצוניים יוצרים לנו אקלים של הצלחה או לחילופין של כישלון. אם את במצב רוח של כישלון כדאי שתלבשי משהו יפה תאכלי טוב ותשמחי את נפשך. בכל מצב לא כדאי בצורה אובססיבית להיות עסוק רק בהצלחותיך או כשלונותיך. כאן עשיית חסד תמיד יכול לתרום לשמירת פורפורציות. כדאי בעת קושי לצאת מעצמך ולהיות עסוק בצרכים של האחרים. ואז הק"ה שומע לאדם בחינת כל המתפלל על חבירו הוא נענה תחילה.
שאלה: מה לעשות כשמישהו צועק את התשובה במבחן?: אם מישהו צועק תשובה של המבחן, האם מותר לכתובה? (אם הוא לא היה עוזר היתי יכול לדעת לבד את התשובה.)
תשובה: אם אתה בטוח שהיית יכול לדעת את התשובה לבד, מותר. ואם אינך בטוח, אני מציע פשוט לכתוב זאת - שמישהו בכיתה צעק את התשובה לפני שהספקת לחשוב עליה, ואינך יודע אם היית מצליח לדעת את התשובה לבדך. אשריך שאתה מקפיד על אמירת אמת!
שאלה: להשתמש בטופו בפסח: האם טופו כשר לפסח? האם אפשר לקנות חופשי בחו"ל (כמו שאר ירקות) או שיש עם זה בעיה? אשמח לתשובה בהקדם
תשובה: אם הוא עשוי מסויה הוא קטניות. כל מוצר תעשייתי חייב בהכשר כל השנה, וק"ו בפסח.
שאלה: חייבת לדעת ולהבין - יהדות: איך אני יודעת שיהדות היא הדת הנכונה? ולא נצרות או איסלם? הרי יש להם מליוני מאמינים וליהדות אין כמעט כלום! בבקשה תן לי תשובה מספקת-אני חייבת לדעת-חייבת להבין!
תשובה: ב"ה לך. שמחתי מאוד שבחרת לשאול ולברר את הדברים החשובים לך כל כך, ושאת באמת רוצה להבין בהם. יחד עם זה אהיה איתך כנה, שהדבר שאת שואלת הוא דבר רציני שדורש יחס רציני ודורש השקעה מעבר לשאלה כזו או אחרת דרך האינטרנט. כמו בכל דבר, ככל שאנו מבינים שהוא רציני, כך אנו בוחרים להשקיע בו ביתר רצינות, כך גם בדברים של לימוד על החיים שלנו, אנו צריכים לדעת שמדובר בדברים שהם יסודות החיים שלנו, והם דורשים לימוד מסודר ועקבי, השקעה ועמל שלנו. פעמים שהאדם נקרא לצאת ממש למסע רוחני כדי לברר את החיים שלו, את המשמעות שלהם, ואת הדרך שלו בחיים, וככל שאדם יעשה זאת באופן רציני יותר, כך הוא ירוויח מכך יותר ויזכה להגיע למה שבאמת האמת הן הכללית והן האמת שלו הפרטית. אחד מהספרים החשובים ביותר המלמדים את יסודות האמונה בה', נכתב לפני קצת יותר מאלף שנים על ידי רבי יהודה הלוי, בשם ספר הכוזרי. הספר נכתב על בסיס של סיפור אמיתי שהיה על מלך כוזר, שהיה גוי והיה משתדל מאוד לעבוד את האלוהים שהם גדלו עליו והאמינו בו, הם היו עובדי עבודה זרה, והוא היה הראש שלהם, אך בלילה הוא חלם שאומרים לו שהרצון שלו נכון, אך המעשה שלו לא נכון, ולכן הוא התחיל לברר את הדרך הנכונה שבה נכון ללכת ולהאמין. הוא בדק את הפילוסופים הכופרים, את הנצרות ואת האיסלם, ולאחר שהתברר לו שבאף אחת מהקבוצות האלו אין את האמת, הוא עבר לברר את דרכה של היהדות, וכך הספר מתאר את הדיונים שהיו בין מלך כוזר לבין החכם היהודי. אין ספק שבירור רציני שתערכי יוביל אותך להבין שאין דרך אחרת מלבד התורה. שכל הדתות האחרות הן המצאה גמורה עם המון המון חסרונות. הנצרות, למרות אלפי ומליוני המאמינים בה, היא שקר וכזב, ורק הדמות החיצונית שבה היא מצטיירת בעיני אנשים גורמת להם להאמין בה. הנצרות והאיסלם החלו מאנשים פרטיים שטענו כל מיני טענות על התגלות ה' ועוד ועוד. כל אחד יכול לחלום חלומות בהקיץ או בשינה, ולטעון שה' דיבר איתו, אך היהדות מעולם לא הלכה בדרך זו. היהדות מבוססת על כך שכל עם ישראל שמע את קול ה', שכל עם ישראל ראה את הניסים שה' עשה, כל עם ישראל חי ארבעים שנה בנס במדבר, נס יום יומי של מן שה' מוריד מהשמים. מלמד אותנו רבי יהודה הלוי, שאמונת ישראל היא ודאית, היא מוכחת, לעומת הדתות האחרות שהן המצאה ואף אחד מעולם לא הוכיח אותן, ולא היה מסוגל להוכיח. יש כיום אימרה מפורסמת שאומרת שמליירד סינים לא טועים, אבל אנו יודעים בודאות שהיא ריקה מתוכן. ודאי שאם רופא אחד מומחה יגיד שצריך לנתח את החולה, ולעומתו יבואו מליוני אנשים שלא יודעים ברפואה ויגידו שלא צריך, שלא נתחשב אלא ברופא, שזה התחום שלו והוא זה שמבין. לכן את תתרגשי ממספרים, אלא בחני את האמת ואת הגדלות של היהדות, שאין באף מקום אחר, ותזכי להמון המון שמחה. ושוב אחזור למה שהתחלתי איתו, חשוב מאוד שתקבעי לך לימוד מסודר, ואולי אפילו מסגרת שתעזור לך לברר את הדרך שלך ביהדות, את האמת שלך ואת הדברים שמתאימים לך, ותזכי להמון טוב. אם תרצי אשמח להיות בקשר ולזור לך גם בדברים המעשיים איך להמשיך ולברר ואיך להמשיך ולהתקדם. הרב יצחק גרינבלט
שאלה: לא אוהב יין - חייב להשתכר בפורים?: הרב אינני אוהב יין וכן לא שאר משקאות חריפים, האם עלי להכריח את עצמי לשתות בפורים?
תשובה: מה אתה עושה בקידוש? טעם קצת יין יותר מהרגלך.
שאלה: זמני צום תענית אסתר : באיזה שעה מתחיל הצום ומתי הוא מסתיים?
תשובה: אני מצרף לך קישור ללוח השנה הנמצא באתר ובו תוכל למצוא את זמני התענית: לחץ כאן. בברכת התורה, WWW.Yeshiva.org.il
שאלה: בנוגע לזכר מחצית השקל: מתי הזמן הראוי ביותר לנתינת "זכר למחצית השקל"? והאם יש לומר בזמן שנותנים: "זכר למחצית השקל"?
תשובה: נוהגים לתת ביום תענית אסתר לפני מנחה או לאחריה. אולם אין בזה קפידא ואפשר לתת במשך כל חודש אדר. נוהגים לומר "זכר למחצית השקל" ויש להקפיד לא לומר "למחצית השקל " (ללא 'זכר') שלא ייחשב הדבר כהקדש לצורך בית המקדש. שבת
שאלה: תפילות לעילוי נשמת הנפטר: ברצוני לדעת מה נהוג לומר על קבר אימי כאשר אני עולה לבית העלמין ביום שאינו תאריך הפטירה. יש לציין שאין מניין.
תשובה: לומר את אותם פרקי תהילים של יום הפטירה לג,טז,יז,עב,צא,קד, אותיות השם ואותיו נשמה. כיון שזה לא יום הפטירה אפשר לומר חלקם או כולם. וכן משניות באותיות נשמה.
שאלה: אמא שעושה סיכסוכים בין אחיות: אמא שלי בת 70 ואוהבת לעשות ריב בין האחיות מתקשרת ומלכלכת על כל אחד לשני ואומרת דברים שאנו אומרים עושה ריב בין כולם. אני עושה להורי מה שהם מבקשים מבחינת כיבוד הורים. אני לא יכולה כבר ממצב זה אמא לא שמחה שאני בקשר עם אחיות שלי מקנאה שהם רוצות לבוא אלי או שאני ילך אליהם ועושה ריב מה עושים במצב כזה בבקשה תעזור לי.
תשובה: : הכי טוב לדבר ביניכם הבנות ולהעלות למודעות, שמחד אימא יקרה ומצד שני לקבל על עצמכם שלא לשמוע את סיפורי הסבתא על האחיות.
שאלה: מתנות לאביונים לעילוי נשמת אמי: מכיוון ואני בשנת אבל על אמי ע"ה רצוני לשאול, האם מותר לי להקדיש את המתנות לאביונים לע"נ או אין מערבים?
תשובה: מתנות לאביונים זו מצוה חשובה לשמח לב עניים ביום הפורים. המצוות ולימוד התורה שמקיים הבן, בעיקר בשנת האבל, עומדים גם לזכות נשמת ההורים, ולכן אין צורך להקדיש את המצוה באופן מיוחד לכבוד אימך ע"ה. עדיף שתיתן צדקה אחרת שאינך מחוייב בה ממילא, ואת זכות המאמץ המיוחד בנתינת צדקה נוספת תקדיש לעילוי הנשמה. פורים שמח ובשורות טובות.
שאלה: סיר פרווה שנפלו בו טיפות של אדים מסיר בשרי: כבוד הרב ראשית ברצוני להודות לכם על השרות הנפלא הזה לציבור. לפני מספר שבועות טיגנתי דגים בסיר פרווה שיש לו "ציפוי קרמי" לאחר שסיימתי את הטיגון פתחתי לידו סיר של חמין שעל המכסה שלו היו אדים שהתלכדו לטיפות וכמה טיפות נפלו לסיר הפרווה כאשר השמן היה עדין חם. מה דינו של סיר הפרווה? האם יש צורך להגעיל אותו? האם מותר להגעיל סיר כזה? לא השתמשתי בו מאז כי אני לא יודעת מה דינו. שוב
תשובה: ב"ה שלו-ם וברכה, אני לא מכיר סיר קרמי (ציפוי דומה לזכוכית) אלא כיריים קרמיות. יתכן שהטיפות התבטלו בשישים, כי היה שמן פי 60 מהבשר ואם לא התבטלו יש להגעיל את הסיר. הרב חגי בר גיורא
שאלה: ברכת הגומל למשתחרר מהכלא בישראל: האם אדם צריך לברך את ברכת הגומל אחרי שיצא מבית מעצר או מבית כלא ישראלי?
תשובה: לא, כיוון שאין שם סכנת נפשות.
שאלה: לתת תה במשלוח מנות: האם ניתן לשלוח תיונים קופסת תה כמנה במשלוח מנות?
תשובה: מעיקר הדין אפשר לשלוח שקיות תה בכמות מכובדת למשלוח מנות אולם מכיון שיש בזה כמה ספיקות כדאי לשלוח משלוח אחד עם שתי מנות אחרות, ובכך לצאת ידי חובת המצוה העיקרית ואת שאר המשלוחים אפשר לשלוח עם שקיות התה. הרחבה: השאלה תלויה בכמה מחלוקות: א. האם משקה נחשב למנה. ב. האם מאכל שאי אפשר לאוכלו כמות שהוא אלא דורש הכנה (בישול וכד') נחשב למנה. ג. האם מאכל שלא אוכלים אותו כמות שהוא אלא רק בתערובת עם מאכל אחר (כמו: סוכר, תבלינים, תה שמן) נחשב למנה. אמנם בכל השאלות הנ"ל עיקר ההלכה כמקילים אולם כדי לצאת מהספק כדאי לשלוח משלוח אחד אחר וכנ"ל. מצוות משלוח מנות
שאלה: עוגיות שנכנסו אלי בטעות בסופר: הייתי היום בסופר וקניתי קנייה גדולה. הייתה שם בחורה שעזרה לארוז את הקניות. כשהגעתי הביתה, ראיתי בתוך הקניות חבילת עוגיות (בשווי 15 ש"ח) שלא קניתי (ולא שילמתי) - כנראה החבילה נשארה מהקונה שלפני? אני גר כ45 דקות נסיעה מאותו סופר. האם אני צריך להחזיר את החבילה לסופר או שהעוגיות לא שייכות לסופר כי כנראה שולמו ע"י הקונה שלפני?
תשובה: למען ההגינות, צריך לצלצל למנהל הסופר ולספר לו את המקרה, ואם הוא מוותר לך, זה ר.
שאלה: נסיעה בשבת דאורייתא?: כב הרב. האם יהודי שיודע את ההלכות יכול להסיע בשבת את הכלב, איך ייתכן? ככה משמע מתשובת הרב בסוגריים. מתנצל, אך לא הבנתי. השאלה נשאלה בהמשך לשאלה "טלטול כלב חולה בשבת עם אסמכתא ברורה"
תשובה: כתבתי שמותרת אמירה לגוי לצורך ריפוי בעל חיים בשבת. ולכן מותר לומר לגוי שיסיע את הכלב לצורך טיפול. מותר לומר לווטרינר גוי שיטפל בכלב.  ומותר גם לווטרינר יהודי לטפל בכלב לפי כללי ההלכה המפורטים בתשובה. בשום פנים ואופן אסור ליהודי להסיע בעל חיים בשבת. מה שכתבתי הוא שמותר לומר לגוי להסיע את הכלב לווטרינר גוי או לווטרינר יהודי שיטפל בו לפי כללי ההלכה. שבת
שאלה: הגיל של אסתר ביום המלכתה: מה היה גילה של אסתר המלכה ביום שהובאה אל ארמונו של המלך אחשורוש?
תשובה: יש אומרים בת ארבעים, יש אומרים בת שבעים וחמש ויש אומרים בת שמונים (מדרש רבה בראשית פרשה לט אות יג).
שאלה: פיוז ישובי שקפץ בשבת: אכן ליישוב אין רב השאלה נשאלה בהמשך לשאלה "פיוז יישובי שקפץ בשבת"
תשובה: שאלת חכם חצי תשובה. בתנאים שתיארת מותר ע"י גוי. לא הזכרת את הנושא הבטחוני, לכן לא התייחסתי אליו.
שאלה: מחצית השקל - סיכום הדינים והמנהגים: מהו מקור המנהג לתת מחצית השקל? מדוע נוהגים לתת אותו דוקא בימים אלו? עבור מי נותנים מחצית השקל? ומהו הסכום בימינו של מחצית השקל אותו חייב אדם לתת? למי צריך לתת את מחצית השקל בימינו שבית המקדש טרם נבנה?
תשובה: בזמן שבית המקדש היה קיים והיו מביאים קרבנות ציבור לכפר על העם, קבעה התורה שהקרבנות יבואו מכספי הציבור כולו ללא הבדל בין עשיר לעני, על מנת שכולם יזכו לאותה הכפרה לפני ד'. עוד קבעה התורה, כי מידי שנה בחודש ניסן יש להביא את הקורבנות לשנה הבאה מתרומה חדשה שתינתן סמוך לחודש ניסן. קבעו ח כי יש לתת תרומה זו בחודש אדר ואמרו בטעם הדבר כדי להקדים את שקלי ישראל לשקלים שרצה המן לתת לאחשוורוש על מנת שיורשה להשמיד ולאבד את ישראל חס ושלו'. מצות התורה הייתה לתת מחצית השקל של תורה- השוה למשקל עשרה גרם כסף טהור שבזמנינו נע בסביבות ארבעים שקלים חדשים שלנו. אמנם, כיון שאין לנו בית מקדש אין לנו מצווה, אלא רק מנהג כזכר למקדש לתת שווי מחצית השקל לפני קריאת המגילה בלילה. מצות התורה הייתה לתת רק עבור הגברים, יש אומרים מבן עשרים שנה ומעלה ויש אומרים מגיל שלוש עשרה. הנשים פטורות (יש אומרים שהטעם לפטור שלהם הוא מכיון שלא השתתפו בחטא העגל ולכן אינן זקוקות לכפרה זו) אך בכל זאת נהגו לתת גם עבור נשים וגם עבור ילדים. אמנם, כיון שבימינו הכל רק בגדר של מנהג ולא חיוב ממש- לא צריך להכביד על מי שקשה לו, ודי שיתן שלושים שקלים בעדו ועוד שלושים שקלים בעבור אשתו, ובעבור הילדים יתן חמישה שקלים עבור כל אחד. נהגו האשכנזים על פי דעת הרמ"א גדול הפוסקים האשכנזים לתת שלוש מטבעות שכל אחת מהן היא חצי המטבע הנהוג במדינה. ולפי זה אפשר היה שכל בעל משפחה יתן שלושה חצאי שקלים שלנו שהם שקל וחצי במטבע מדינתנו עבור כל אחד מבני משפחתו. אמנם, לעניות דעתי לא ראוי להקל כל כך אלא למשפחות נצרכות ביותר, וראוי יותר לתת שלוש מטבעות של חמישה שקלים כל אחת שזה נחשב מכובד יותר עבור כל אחד מבני המשפחה, ועבור אבי המשפחה ואשתו לתת שלושים שקלים לכל אחד שזה מתקרב לשיעור המצוה מן התורה. וכיון שבימינו טרם זכינו לבנין בית המקדש ראוי לתת את הכסף  או לבנין בית כנסת, או לצרכיו כגון תאורה וכדומה, כיון שבית הכנסת נחשב למקדש מעט. ויש אומרים לתת עבור ישיבות או תלמידי חכמים כיון שנאמר בגמרא כי מיום שנחרב בית המקדש אין לקדוש ברוך הוא בעולמו אלא ד' אמות של הלכה. יתן ד' ונזכה לבנין המקדש במהרה בימינו ונקיים את המצוה כהלכתה.
שאלה: מניקה הלוקחת אנטיביוטיקה בתענית אסתר: כבוד הרב אני נוטלת אנטיביוטיקה (עקב דלקת גרון) וגם מיניקה, אחרי 24 חודש (הילד בן שנתיים וארבעה חודשים), מה דיני לגבי תענית אסתר?
תשובה: גם דלקת הגרון (רפואה שלמה) וגם התינוק, שיהיה בריא, הם סיבה שלא לצום. חולה בתענית אסתר
שאלה: תענית אסתר ויום ניקנור : לרב. מדוע צמים ביום י"ג אדר, כפי שנקבע בדברי גאונים וראשונים ולא שמחים ב"יום ניקנור", כפי שנקבע בגמרא קודם? (ראיתי את העני ין שהצום נקבע "משנתבטלה מגילת תענית", אבל לא ממש הבנתי את העני ין) והאם יש קשר כלשהוא לעני ין הצום יום שמחה - לבין היותינו בגלות בארץ ישראל?! חג שמח!
תשובה: מגילת תענית היא רשימה של ימים טובים שקבעו חכמים על ידי נסים שאירעו בהם, ואסרום בתענית, ויש מהן אף בהספד, וכתבום במגילה אחת. ומבואר בגמרא במסכת ראש השנה דף יח ע"ב שעכשיו שחרב הבית - בטלו, ומותרין בהספד ובתענית. אם כן, הדבר אינו תלוי בהיתונו בארץ ישראך כי אם בבנין הבית שיבנה בעז"ה במהרה.
שאלה: זכויות יוצרים - הגדרת מעשה העבירה: לפי הדעה שאסור להוריד ולשמוע שירים באופן לא חוקי, מה ההגדרה המדויקת של מעשה העבירה - האם עצם ההורדה (ואז אין הבדל האם וכמה פעמים האדם ישמע את השיר שהוריד, בכל מקרה רובצת עליו עבירה אחת), או השימוש-שמיעת השיר (ואז כל שמיעה היא עבירה בפני עצמה, ואם האדם לא ישמע את השיר בכלל זה לא יחשב לו כעבירה)?
תשובה: אם נטל דיסק וצרב אותו לעותק נוסף יש איסור בעצם פעולת ההעתקה אף ללא שמיעת השירים. אך אם הוריד שירים מרשת האינטרנט נראה שהאיסור הוא רק בכל פעם ופעם ששומע ולא על עצם ההורדה. הרב ניר אביב
שאלה: המשך ל"ברכה באמצע צום": גם אם כבר סיימתי את הברכה? השאלה נשאלה בהמשך לשאלה "ברכה באמצע צום"
תשובה: אין מה לעשות ואסור לאכול.
שאלה: טיסה לחו"ל באסרו חג: לרב, האם מותר לטוס לחו"ל בטיסה שממריאה באסרו חג, נוחתת בחו"ל באסרו חג, להחליף מטוסים שם ולהמשיך בטיסה ליעד אחר ולהגיע ליעד הסופי עוד באסרו חג? האם יהיה שונה אם ננחת בתחנה הסופית לאחר צאת אסרו חג באותו מקום? דניאל
תשובה: בשדה תעופה הנמצא הרחק מן העיר אין ישראלי חייב לשמור יו"ט שני.
שאלה: קריאת שיר השירים.: בלי נדר לקחתי על עצמי לקרוא ברצף 40 יום שיר השירים לבקשה מסויימת. מה קורה כששכחתי לקרוא יום אחד? האם אני צריכה להתחיל מחדש את הקריאה או להמשיך לקרוא ולהוסיף את היום שנשכח?
תשובה: יום אחד תקרא פעמיים בשביל להשלים את מה שחסר.
שאלה: נוער מעורב: האם מותר לכתחילה להיות בנוער מעורב של יישוב? (כמו בקרית ארבע)
תשובה: לכתחילה יש לשמור על גדרי הצניעות. תנועות נוער מעורבות ובתי ספר מעורבים הם דבר הרסני. אם ילמדו שיש להפריד בין בנים לבנות לא יהיו הטרדות וכד'.
שאלה: דין פרוזים בירושלים: אנחנו גרים במודיעין וצריכים להגיע לירושלים לברית ביום יד. האם השארות בירושלים עד השקיעה מחייבת אותנו בקריאת מגילה שוב?
תשובה: אנו מתנצלים שלא הספקנו להשיב לפני כן, בכל אופן מי שנשאר בירושלים עד הלילה אינו מתחייב בפורים בירושלים, היות ואין בכוונתכם להשאר בירושלים עד עלות השחר. מזל טוב ושושן פורים שמח הרב עזרא כהן
שאלה: משחק מחשב עם דמויות של בנות: ב"ה 1. משחק מחשב שיש בו דמויות של בנות, והם לבושות לא צנוע (כמו ברחוב בקיץ בעיר של גויים), האם מותר לשחק בו? ואם מעיקר הדין לא, יש איזהשהו מקום להקל? זה משנה אם המשחק בתלת מימד או לא? 2. אם החלטתי שאני הולך לפי רב מסויים בהלכות, האם בהלכות מסויימות ספציפיות אני יכול ללכת לפי רב אחר? 3. האם גם ספרדים יכולים ללכת לפי ההלכות של כבוד הרב? מראש!
תשובה: א. משחק במחשב אינו ראוי כל כך, וודאי שאין ראוי לשחק במשחקים בהן ישנן דמויות שאינן צנועות. ב. מותר לנהוג כרב מסויים בתחום אחד בהלכות ובתחום אחר לנהוג כרב אחר. ג. בהלכות שהרב פוסק על פי דעת הרמ"א (ולא כשו"ע), ספרדי אינו יכול לנהוג כך. בשורות טובות.
שאלה: הוספת שם: האם מתאים להוסיף ישראל לשמי: אסף?
תשובה: אפשר וטוב.
שאלה: קריאת שמע לאחר חצות: לכבוד הרב, האם מותר לקרוא קריאת שמע על המיטה לאחר חצות? ומהם הקטעים לאחר הקריאה,הוידוי והפסוקים אנא בכח וכו. מתי יש לומר אותם? שאלה נוספת בבקשה,האם ק ש נאמרת לפי מוצא האדם? וב
תשובה: 1. כן. 2. אחרי ק"ש כולל ברכת כהנים ויושב בסתר עליון. 3. קריאת שמע שייכת לכל בן ובת ישראל.